ส่วนที่ 1

การประกอบธุรกิจ

 1. นโยบายและภาพรวมการประกอบธุรกิจ 

ประวัติความเป็นมา

บริษัทเริ่มประกอบธุรกิจ ปี 2521 ในนาม “บริษัท โรงพยาบาลเอกชล จำกัด” ด้วยทุนจดทะเบียน
22 ล้านบาท โดย ดร.เอกพจน์ วานิช ผู้มีวิสัยทัศน์อันกว้างไกล
ที่เล็งเห็นถึงการพัฒนาและการขยายตัวที่รวดเร็วด้านเศรษฐกิจในจังหวัดชลบุรี
และพื้นที่ในเขตแถบชายฝั่งทะเลภาคตะวันออก การตระหนักถึงสุขภาพประชาชน
และความต้องการใช้บริการโรงพยาบาลที่เพิ่มมากขึ้น
นับเป็นโรงพยาบาลแห่งแรกในจังหวัดชลบุรีที่เปิดให้บริการตลอด 24 ชั่วโมง

ปี 2524 เปิดดำเนินการโรงพยาบาลเอกชลอย่างเป็นทางการ โดยมีเตียงรับผู้ป่วยไว้ค้างคืน 80
เตียง

  ปี 2535 บริษัทฯ เข้าเป็นบริษัทจดทะเบียนในตลาดหลักทรัพย์แห่งประเทศไทย ชื่อย่อหลักทรัพย์ “
  AHC ”

  ปี 2537 บริษัทฯ จดทะเบียนแปรสภาพเป็นบริษัทมหาชน ชื่อว่า “บริษัท โรงพยาบาลเอกชลจำกัด
  (มหาชน)” ทุนจดทะเบียน 125 ล้านบาท

  ปี 2549 เปิดดำเนินการโรงพยาบาลเอกชล 2 โดยมีเตียงรับผู้ป่วยไว้ค้างคืน 100 เตียง

  ปัจจุบัน บริษัทโรงพยาบาลเอกชล จำกัด (มหาชน) ดำเนินกิจการโรงพยาบาล รวม 2 แห่ง คือ

  1. โรงพยาบาลเอกชล ตั้งอยู่ที่ 68/3 หมู่ที่ 2 ถนนพระยาสัจจา ตำบลบ้านสวน อำเภอเมือง
  จังหวัด

  ชลบุรี บนเนื้อที่ 12 ไร่ 3 งาน 87 ตารางวา ปัจจุบันมีจำนวนเตียงรับผู้ป่วยไว้ค้างคืน 262
  เตียง

2.  โรงพยาบาลเอกชล 2 ตั้งอยู่ที่ 31/2 หมู่ที่ 3 ถนนอ่างศิลา ตำบลเสม็ด อำเภอเมือง
    จังหวัดชลบุรี บน

  เนื้อที่ 15 ไร่ ปัจจุบันมีจำนวนเตียงรับผู้ป่วยไว้ค้างคืน 100 เตียง

โรงพยาบาลทั้ง 2 แห่ง เปิดให้บริการทุกวัน ตลอด 24 ชั่วโมง ให้บริการสุขภาพครบวงจร คือ
ตรวจรักษาโรค ฟื้นฟูสมรรถภาพ ป้องกันโรค
และส่งเสริมสุขภาพด้วยทีมแพทย์ผู้เชี่ยวชาญและบุคลากรมืออาชีพ
พร้อมเครื่องมืออุปกรณ์การรักษาและวินิจฉัยที่ทันสมัย มีรถพยาบาลพร้อมอุปกรณ์ช่วยชีวิตครบครัน
นอกจาก นั้น ยังให้บริการนอกสถานที่ เช่น การตรวจสุขภาพประจำปี
การอบรมให้ความรู้เกี่ยวกับการป้องกันรักษาโรค การปฐมพยาบาลเบื้องต้น ตามหน่วยงานราชการ
โรงงาน และบริษัทต่างๆ รวมทั้งติดตามเยี่ยมผู้ป่วยที่บ้านภายหลังจากรักษาหายแล้ว
จัดประชุมวิชาการ เพื่อให้ความรู้แก่ผู้ป่วย ญาติ และประชาชนทั่วไป
ในการส่งเสริมสุขภาพและป้องกันโรค โดยวิทยากรผู้เชี่ยวชาญ

 วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของบริษัท

 บริษัทฯ ดำเนินธุรกิจภายใต้ชื่อ โรงพยาบาลเอกชล และโรงพยาบาลเอกชล 2

นโยบายบริษัท

1.  เป็นโรงพยาบาลระดับตติยภูมิ รองรับผู้ป่วยท้องถิ่น

1.  จัดบริการทางการแพทย์ระดับอนุสาขาที่เหมาะสมครบวงจร

2.  พัฒนาด้านครุภัณฑ์การแพทย์และพื้นที่บริการอย่างเหมาะสมพอเพียง

 โรงพยาบาลเอกชล

 วิสัยทัศน์ (Vision): เป็นโรงพยาบาลคุณภาพชั้นนำในภาคตะวันออก ปี 2557 

 พันธกิจ (Mission):

 1. ให้บริการสุขภาพที่มีคุณภาพมาตรฐานทั้ง 4 ด้านครบวงจร

2. มุ่งเน้นการพัฒนาคุณภาพการดูแลรักษาที่มีความซับซ้อน ด้วยทีมแพทย์ผู้เชี่ยวชาญ พร้อมเครื่องมือ
และเทคโนโลยีที่ทันสมัย

3. บริการใกล้บ้าน ใกล้ใจ เป็นกันเองเสมือนญาติ ด้วยบุคลากรคุณภาพ

4. การพัฒนาคุณภาพอย่างต่อเนื่อง

 เข็มมุ่ง : ปลอดภัย (Safety) ประทับใจ (Satisfaction) เปี่ยมสุข (Happy Workplace)

 แผนยุทธศาสตร์โรงพยาบาล

 1. พัฒนาคุณภาพประสิทธิภาพรักษาผู้ป่วย (Patient Safety & Better Clinical Outcome) โดยมีวัตถุประสงค์ เพื่อเพิ่มขีดความสามารถด้านการรักษาพยาบาล มีคุณภาพปลอดภัยได้มาตรฐานสากล และเพื่อขยายการบริการทางการแพทย์เฉพาะสาขาเพิ่มขึ้น

 2. พัฒนาระบบบริหารทรัพยากรบุคคล (High Potential & High Performance) มีวัตถุประสงค์ เพื่อให้บุคลากรทุกระดับมีความรู้ ความเชี่ยวชาญเฉพาะทางที่เหมาะสมกับภาระงาน และเพื่อสร้างขวัญและกำลังใจให้บุคลากรมีความผูกพันต่อองค์กร

 3. พัฒนาพฤติกรรมการบริการที่เป็นเลิศ (Excellence Service Behavior) มีวัตถุประสงค์ เพื่อผู้ให้และผู้รับบริการมีความสุข ผู้รับบริการพึงพอใจและประทับใจ และเพื่อสร้างโอกาสการขยายตัวทางการตลาด เพิ่มผู้รับบริการรายใหม่และรักษาลูกค้ารายเก่า 

โรงพยาบาลเอกชล 2

วิสัยทัศน์ (Vision): เป็นโรงพยาบาลระดับทุติยภูมิรองรับผู้รับบริการในท้องถิ่น
ตามมาตรฐานวิชาชีพ ภายในปี 2558

พันธกิจ (Mission):

1. ให้บริการตรวจรักษาโรค  ป้องกันโรค  ส่งเสริมสุขภาพและฟื้นฟูสภาพอย่างองค์รวม เหมาะสม
ปลอดภัย ภายใต้มาตรฐานวิชาชีพ

2.  จัดระบบบริหารจัดการเพื่อตอบสนองความต้องการของผู้ป่วยและผู้รับรับริการ

3.  จัดระบบบริการด้วยพฤติกรรมบริการสู่ความเป็นเลิศ

4.  ลดความเสี่ยงจากการให้บริการทุกระดับ

เป้าหมาย: การบริการที่มีคุณภาพมาตรฐาน เหมาะสม ปลอดภัย พึงพอใจ
และส่งเสริมให้มีการพัฒนาคุณภาพอย่างต่อเนื่อง

แผนยุทธศาสตร์โรงพยาบาล

1. พัฒนาให้บริการลูกค้าอย่างมีประสิทธิภาพและเป็นไปตามมาตรฐานวิชาชีพ

2. พัฒนาสมรรถนะบุคลากรบนพื้นฐานองค์กรแห่งการเรียนรู้ บุคลากรมีขวัญกำลังใจในการทำงาน
และภาคภูมิใจในองค์กร

3. พัฒนาระบบสารสนเทศให้มีประสิทธิภาพ

4. ส่งเสริมการพัฒนาระบบกายภาพ และสิ่งแวดล้อม

พัฒนาการทางธุรกิจที่สำคัญของบริษัทฯ คือ

  ปี 2552 - โรงพยาบาลเอกชล ยกเลิกรับผู้ป่วยใช้สิทธิประกันสังคม มุ่งเน้นรับผู้ป่วยทั่วไป,
  ผู้ป่วย

  บริษัทคู่สัญญา, ผู้ป่วยบริษัทประกันและผู้ป่วยประสบอุบัติเหตุจากรถ (พ.ร.บ.)

-   โรงพยาบาลเอกชล 2 รับผู้ป่วยใช้สิทธิประกันสังคม โดยได้รับโควต้าจากสำนักงาน

  ประกันสังคมสามารถรับผู้ประกันตนได้ จำนวน 100,000 คน

ปี 2553 - โรงพยาบาลเอกชล ปรับปรุงพื้นที่ชั้น 1 อาคาร 2
รวมทั้งระบบไฟฟ้าและระบบปรับอากาศ

ด้วยวงเงิน 17 ล้านบาท

- โรงพยาบาลเอกชล 2 สร้างอาคารซักรีด เพื่อสนับสนุนงานบริการผ้า ของทั้ง 2 รพ. รวมถึง

ซื้อเครื่อง Boiler จำนวนเงิน 9.3 ล้านบาท

- โรงพยาบาลเอกชล และ โรงพยาบาลเอกชล 2 พัฒนาระบบเอ็กซเรย์ เป็น Digital

  Radiography (PACS – Picture Archiving and Communication System)
  เพื่อการอ่าน

  ในระบบ On-line ของทั้ง 2 โรงพยาบาล

  ปี 2554 - บริษัทฯ ชำระคืนเงินกู้ระยะยาวก่อนครบกำหนดชำระ 2 งวด รวมเป็นเงิน 86
  ล้านบาท

  1. เดือนกรกฎาคม และเดือนสิงหาคม 2554 ชำระคืนเงินกู้ 43 ล้านบาท
  ก่อนครบกำหนดชำระเดือน ธันวาคม 2555

  2. เดือนกันยายน และเดือนตุลาคม 2554 ชำระคืนเงินกู้ 43 ล้านบาท
  ก่อนครบกำหนดชำระเดือน ธันวาคม 2556

  - โรงพยาบาลเอกชล ทำพิธีฉลองครบรอบ 30 ปี ที่เปิดให้บริการมา

  - โรงพยาบาลเอกชล 2 ทำบุญครบรอบ 5 ปี ที่ได้เปิดดำเนินธุรกิจ

  - โรงพยาบาลเอกชล 2 ได้รับโควต้าจากสำนักงานประกันสังคม สามารถรับผู้ประกันตนได้
  จำนวน 120,000 คน และยังรับผู้ป่วยสิทธิทั่วไป ผู้ป่วยใช้สิทธิประกันชีวิต
  และยังมีบริษัทคู่สัญญาอื่นๆ

  - โรงพยาบาลเอกชล 2 เป็น 1 ใน 32 โรงพยาบาลภาคเอกชนกลุ่มแรก
  ที่ทำสัญญาให้การรักษาผู้ป่วยใช้สิทธิข้าราชการ โครงการเบิกจ่ายตรง (DRGs) กับกรมบัญชีกลาง
  กระทรวงการคลัง

  ปี 2555 - เดือน พฤศจิกายน 2555 บริษัทฯ ได้ซื้อที่ดินจำนวนพื้นที่ 1 ไร่ 1 งาน 82
  ตารางวา ติดกับโรงพยาบาลเอกชลโดยได้ ชำระเต็มมูลค่าแล้ว

  - ซื้อเครื่องมือและอุปกรณ์ทางการแพทย์ที่ทันสมัยเพิ่มเติม รวมทั้งปรับปรุงอาคารและสถานที่
  มูลค่ารวม 26,744,908 บาท

  - โรงพยาบาลเอกชลอยู่ระหว่างดำเนินการเตรียมเปิด “ห้องตรวจสวนหัวใจ
  (Catheterization Laboratory)” ซึ่งจะเปิดให้บริการประมาณกลางปี 2556

  - โรงพยาบาลเอกชล 2 รับผู้ป่วยใช้สิทธิประกันสังคม
  โดยได้รับโควต้าจากสำนักงานประกันสังคม สามารถรับผู้ประกันตนได้ จำนวน 120,000 คน

  ปี 2556 - โรงพยาบาลเอกชล 2 รับผู้ป่วยใช้สิทธิประกันสังคม
  โดยได้รับโควต้าจากสำนักงานประกันสังคม สามารถรับผู้ประกันตนได้ จำนวน 130,000 คน

  - เมื่อวันที่ 18 พฤษภาคม 2556 บริษัทฯ ได้จดทะเบียนเพิ่มทุนชำระแล้ว อีกจำนวน
  29,909,246 บาท เพื่อรองรับการจ่ายหุ้นปันผลของบริษัทฯ ทำให้บริษัทฯ
  มีทุนจดทะเบียนชำระแล้วเพิ่มขึ้นเป็น 149,909,246 บาท เพื่อรองรับการจ่ายหุ้นปันผลประจำปี
  2556

  - เดือนสิงหาคม 2556 โรงพยาบาลเอกชลได้เปิดให้บริการ “ห้องตรวจสวนหัวใจ
  (Catheterization Laboratory)” อย่างเป็นทางการเพื่อเพิ่มความแข็งแกร่ง
  และยกระดับความก้าวหน้าด้านบริการด้านการแพทย์ ด้วยมูลค่าการลงทุนที่ค่อนข้างสูง
  แต่เป็นการยกระดับศักยภาพเข้าสู่การรักษาขั้นตติยภูมิอีกสาขาหนึ่ง
  พร้อมทั้งบริษัทได้สนับสนุนการลงทุนในเครื่องมือแพทย์และอุปกรณ์การแพทย์เป็นมูลค่ากว่า 23
  ล้านบาท

รางวัลที่ได้รับและระบบมาตรฐานการรับรองคุณภาพโดยสถาบัน องค์กรต่างๆ

  ปี 2552 - โรงพยาบาลเอกชล รับรางวัล Hospital Quality Award ระดับ Gold
  จากบริษัท อเมริกัน

  อินเตอร์แนชชั่นแนลแอสชัวรันส์ จำกัด

  - โรงพยาบาลเอกชล 2 รับรางวัล Hospital Quality Award ระดับ Standard
  จากบริษัท อเมริกันอินเตอร์แนชชั่นแนลแอสชัวรันส์ จำกัด

  ปี 2553 - โรงพยาบาลเอกชล 2 ผ่านการรับรองพัฒนาคุณภาพในบันไดขั้นที่ 2
  จากสถาบันรับรองคุณภาพสถานพยาบาล โดยมีระยะเวลาการรับรองตั้งแต่วันที่ 19 มกราคม
  2553 – 18 มกราคม 2554

  - โรงพยาบาลเอกชล 2 ได้รับการรับรองมาตฐานบริการ จากสมาคมเภสัชกรรม โรงพยาบาล
  (ประเทศไทย)

  - โรงพยาบาลเอกชล และ โรงพยาบาลเอกชล 2 ได้รับโล่รางวัลโครงการ Tokio Marine
  Taiyou Quality Award 2010

  - โรงพยาบาลเอกชล 2 รับรางวัล The Best Performance Award โครงการ Ayudhya
  Allianz C.P.Hospital Service Award 2010

  ปี 2554 - โรงพยาบาลเอกชลผ่าน Hospital Re-Accreditation ครั้งที่ 1
  จากสถาบันรับรองคุณภาพสถานพยาบาล (องค์กรมหาชน) โดยมีระยะเวลารับรองตั้งแต่วันที่ 21
  กุมภาพันธ์ 2554 – 20 กุมภาพันธ์ 2557

  - โรงพยาบาลเอกชลผ่านการตรวจรับรองมาตรฐานบริการรังสี จากสำนักงานปรมาณูเพื่อสันติ
  สำนักกำกับดูแลและความปลอดภัยทางรังสี

  - โรงพยาบาลเอกชล รับรางวัลโครงการ Tokiomarine Taiyou Quality Award 2011
  (Electronic Card)

  - โรงพยาบาลเอกชล 2 ผ่าน Pre-Survey ต่อเนื่องจากสถาบันรับรองคุณภาพสถานพยาบาล
  โดยมีระยะเวลาการรับรองตั้งแต่วันที่ 14 มกราคม 2554 – 13 มกราคม 2555

  - โรงพยาบาลเอกชล และ โรงพยาบาลเอกชล 2 รับรางวัล Hospital Quality Award
  ระดับ Gold จากบริษัท อเมริกันอินเตอร์แนชชั่นแนลแอสชัวรันส์ จำกัด

  ปี 2555 - โรงพยาบาลเอกชล ได้รับการรับรองคุณภาพจากสมาคมเทคนิคการแพทย์

  - โรงพยาบาลเอกชล 2 ผ่าน Hospital Accreditation
  จากสถาบันรับรองคุณภาพสถานพยาบาล โดยมีระยะเวลาการรับรองตั้งแต่วันที่ 24 กุมภาพันธ์
  2555 – 23 กุมภาพันธ์ 2557

  - โรงพยาบาลเอกชล 2 ได้รับการรับรองระบบบริหารคุณภาพตามมาตรฐานเทคนิคการแพทย์
  2551 จากสภาเทคนิคการแพทย์

  ปี 2556 - โรงพยาบาลเอกชล 2 Hospital Re-accreditation ครั้งที่ 1
  จากสถาบันรับรองคุณภาพสถานพยาบาล โดยมีระยะเวลาการรับรองตั้งแต่วันที่ 24 กุมภาพันธ์
  2557 – 23 กุมภาพันธ์ 2560

  - บริษัท โรงพยาบาลเอกชล จำกัด (มหาชน) ได้รับคัดเลือกจากนิตยาสาร Forbes Asia
  ให้เข้าไปอยู่ในทำเนียบสุดยอด 200 บริษัทขนาดกลาง และขนาดเล็กในภูมิภาคเอเชียแปซิฟิก
  ที่มีรายได้ประจำปีระหว่าง 5-1,000 ล้านเหรียญสหรัฐ อัตราผลตอบแทนผู้ถือหุ้น (ROE)
  และอัตรากำไรสุทธิก่อนภาษี (Pretax Margin) เฉลี่ยไม่ต่ำกว่า 10% ในช่วง 5 ปีที่ผ่านมา
  ยอดขายและกำไรสุทธิต่อหุ้นมีการเติบโตในช่วง 1 ปี และ 3 ปีล่าสุด
  และอัตราส่วนหนี้สินต่อทุนไม่เกิน0 0.75 เท่า

  - ห้องปฏิบัติการ โรงพยาบาลเอกชล
  ได้รับรางวัลความเชื่อถือความเป็นเลิศด้านห้องปฏิบัติการประเภทห้องปฏิบัติการตรวจสุขภาพคนหางานที่จะไปทำงานต่างประเทศ
  ระดับเพชร (Diamond Award) ประจำปี 2556 จากกรมวิทยาศาสตร์การแพทย์
  กระทรวงสาธารณสุข

  - ได้รับรางวัลจากสำนักงานทรัพยากรและความมั่นคงของมนุษย์จังหวัดชลบุรี
  ด้านการสนับสนุนให้คนพิการมีงาน เพื่อช่วยเหลือสังคมและหาอาชีพให้คนมีงานทำ

โครงสร้างการถือหุ้นของกลุ่มบริษัท

บริษัทฯ ไม่มีบริษัทย่อยหรือบริษัทร่วม จึงไม่มีข้อมูลในหัวข้อดังกล่าว

ความสัมพันธ์กับกลุ่มธุรกิจของผู้ถือหุ้นใหญ่

บริษัทฯ ไม่มีความสัมพันธ์กับกลุ่มธุรกิจของผู้ถือหุ้นรายใหญ่

2. ลักษณะการประกอบธุรกิจ

แนวโน้มภาวะการอุตสาหกรรม และการแข่งขัน

สภาพการตลาดโรงพยาบาล

ปัจจุบันภาพพจน์ของโรงพยาบาลขนาดกลาง และขนาดใหญ่ ทั้งที่อยู่ใจกลางเมืองหลวง
และที่อยู่รอบนอกกรุงเทพมหานคร ไม่ค่อยมีความแตกต่างกันมากเหมือนในอดีต นอกจาก Brand
และลักษณะของโรงพยาบาลขนาดใหญ่ในกรุงเทพฯ ที่มุ่งเน้นจำนวนคนไข้ต่างประเทศ
ที่มีอัตราสูงกว่าคนไข้ที่เป็นคนไทย
จึงต้องมีความพร้อมในบริการเกี่ยวกับล่ามที่แปลภาษาได้หลากหลาย
ไว้เป็นศูนย์ติดต่อประสานงานสำหรับคนไข้ต่างประเทศ ดังนั้น ความพร้อมในด้านภาษา
จึงเป็นสิ่งที่ขาดไม่ได้
แต่สำหรับโรงพยาบาลทั่วไปต้องมุ่งเน้นความมีระดับคุณภาพมาตรฐานในการรักษา เป็นสิ่งสำคัญ
เพื่อสร้างความมั่นใจให้กับลูกค้า ในระดับโรงพยาบาลขนาดเล็กก็ต้องผ่านระดับ ISO
(International standard organization)
โรงพยาบาลขนาดกลางก็จะอ้างอิงระดับคุณภาพมาตรฐานของระบบ HA (Hospital
accreditation) ซึ่งมาตรฐานเหล่านี้ ต้องผ่านการตรวจรับรองทุกปี ส่วนมาตรฐานระบบ JCI
(Joint Commission International) ก็ได้รับการยอมรับคุณภาพระดับสากล

การเปิดศูนย์รักษาโรคเฉพาะทาง การเพิ่มแพทย์ผู้เชี่ยวชาญเฉพาะทาง
หรือการผ่านระบบคุณภาพระดับสูง ก็เป็นสิ่งปกติสำหรับทุกโรงพยาบาล
เมื่อโรงพยาบาลของประเทศไทยเป็นที่ยอมรับของทั่วโลก สภาพการแข่งขันก็ย่อมเข้มข้นรุนแรงขึ้น
แต่เป็นลักษณะที่ทุกคนต้องตื่นตัว และแข่งกับตัวเองมากขึ้น เพื่อความพร้อมในการปรับปรุงพัฒนา
จึงต้องมีเทคโนโลยีที่ทันสมัย มีพยาบาลที่เชี่ยวชาญ ดังนั้น ในปี 2556 ทางโรงพยาบาลเอกชล
ได้เริ่มก่อสร้างปรับปรุงพื้นที่สำหรับเปิดศูนย์ตรวจสวนหัวใจ (Catheterization Laboratory)
หรือศูนย์ขยายหลอดเลือดหัวใจขึ้นมา โดยเปิดให้บริการอย่างเป็นทางการเมื่อเดือนสิงหาคม 2556
เนื่องจากประชากรของผู้สูงอายุเพิ่มขึ้น ปัจจุบันสาเหตุการเสียชีวิตระดับต้นๆ
ของคนไทยและประชากรในอาเซียน คือ โรคหัวใจ โดยเฉพาะอาการกล้ามเนื้อหัวใจขาดเลือด
และโรคหัวใจจากความดันโลหิตสูง แต่ด้วยความสามารถในสายวิชาชีพของแพทย์ผู้เชี่ยวชาญ
ได้ช่วยเหลือผู้ป่วยหลายรายให้ผ่านขั้นวิกฤติฉุกเฉิน
ในการรักษาให้ปลอดภัยสามารถกลับมาใช้ชีวิตตามปกติได้
และทางโรงพยาบาลได้ส่งเจ้าหน้าที่พยาบาลเข้ารับการอบรมการพยาบาลหลักสูตรเฉพาะทาง
เพื่อรองรับคนไข้ตามสาขานั้นๆ อย่างเช่น อบรมการพยาบาล
“ผู้ป่วยเด็กและทารกแรกเกิดระยะวิกฤต”, อบรม “Emerging issues in Diseases”, อบรม
“Advanced Cardiac & Emergency Nursing Care ”, อบรม “ Perioperative
Nursing Care” เป็นต้น

ด้วยชลบุรีได้กลายเป็น Medical Hub ในภูมิภาคของตะวันออก
และด้วยศักยภาพของจังหวัดที่มีโรงพยาบาลศูนย์การแพทย์
และโรงพยาบาลชุมชนของรัฐในอีกหลายอำเภอ
การขยายตัวของประชากรก็ได้กระจายไปยังเขตอุตสาหกรรมที่ยังต้องการแรงงานเพิ่มขึ้น
สถานที่ตั้งของโรงพยาบาลเอกชล อยู่ในศูนย์กลางเมือง ซึ่งมีชุมชนอยู่หนาแน่น
ทั้งโรงงานอุตสาหกรรมขนาดกลาง และนิคมอุตสาหกรรมขนาดใหญ่ที่ทำงานของราชการ
และห้างสรรพสินค้า ทำให้สะดวกในการเดินทางและติดต่อธุรกิจ
แต่ด้วยการเดินทางที่ใช้เวลาใกล้เคียงเสมือนการเดินทางภายในกรุงเทพ
ชลบุรีจึงกลายสภาพเป็นจังหวัดที่อยู่ใกล้ปริมณฑลกรุงเทพ ความเป็นอยู่ของพลเมืองจึงอยู่ระดับกลาง
หรือผู้ทำงานในพื้นที่ชลบุรีเป็นส่วนใหญ่

แต่หากในอนาคตมีจุดพลิกผัน ที่อัตราการขยายตัวของเศรษฐกิจเติบโตไปทางตะวันออกมากขึ้น
จากประโยชน์ของประชาคมเศรษฐกิจอาเซียน หรือการพัฒนาโครงการขนส่งมวลชนของภาครัฐ
ส่งผลให้ผู้ที่อาศัยอยู่ชานเมืองเข้าสู่ใจกลางเมืองได้สะดวกขึ้น
ก็จะมีการขยายตัวของที่พักอาศัยที่พลเมืองจะออกมาอยู่นอกเมืองและผู้ประกอบการรวมทั้งธุรกิจโรงพยาบาล
ก็ได้เตรียมความพร้อมในระดับหนึ่ง โรงพยาบาลเอกชล ได้มุ่งเน้นสู่โรงพยาบาลระดับตติยภูมิ
โดยมีโรงพยาบาลเอกชล 2 เป็นโรงพยาบาลระดับทุติยภูมิ
แต่ด้วยการขาดแคลนบุคลากรด้านการแพทย์ การสรรหาและจัดเพื่อให้ได้มาตามตำแหน่ง
และจำนวนที่ต้องการ จึงเป็นการลงทุนที่สูงในขณะนี้

การให้บริการของโรงพยาบาลเอกชล ได้ดำเนินการมาอย่างครบวงจร ทั้งการบริการผู้ป่วยนอก
และการบริการผู้ป่วยใน ลักษณะของกลุ่มผู้ป่วย มีทั้งผู้ป่วยทั่วไปที่ชำระค่ารักษาโดยตรง,
ผู้ป่วยใช้สิทธิประกันชีวิต, ผู้ป่วยจากบริษัทคู่สัญญาสถาบันต่างๆ ,ผู้ป่วยกองทุนทดแทน
และกองทุนประกันสังคม ซึ่งโรงพยาบาลเอกชล 2
มีผู้ประกันตนแจ้งความประสงค์ยื่นลงทะเบียนตามจำนวนโควต้า 130,000 คนต่อปี
และได้รับการปรับเพิ่มอัตโนมัติ 15% เพราะโรงพยาบาลเอกชล 2
ผ่านการรับรองตรวจประเมินพัฒนาคุณภาพ HA จากสถาบันรับรองคุณภาพสถานพยาบาล
(องค์การมหาชน)

การขยายฐานลูกค้า
ก็มีแผนงานที่มีการขยายฐานตลาดไปยังกลุ่มผู้มาใช้บริการที่อยู่ช่วงรอยต่อระหว่างจังหวัดฉะเชิงเทรา
– บางนา และเขตอำเภอเมืองที่มีประชากรหนาแน่น ที่มีช่องว่างการเดินทางอาจไม่สะดวก
และโรงพยาบาลเอกชลก็อยู่ในทิศทางที่เหมาะสมสะดวกต่อการมาใช้บริการ

ปริมาณการให้บริการ

โรงพยาบาลเอกชล และโรงพยาบาลเอกชล 2 สามารถรับผู้ป่วยในไว้ค้างคืนจำนวนเตียงทั้งสิ้น

362 เตียง โดยที่โรงพยาบาลเอกชล มีอาคารสูง 6 ชั้น และอาคารสูง 10 ชั้น
จดทะเบียนรับผู้ป่วยไว้ 262 เตียงส่วนโรงพยาบาลเอกชล 2 มีอาคาร 10 ชั้น
จดทะเบียนไว้รับผู้ป่วยจำนวน 100 เตียง แต่ยังไม่ได้เปิดให้บริการครบทั้ง 10 ชั้น
พื้นที่รับผู้ป่วยนอกสามารถรองรับได้ 1,000 คน ทั้งสองแห่ง

ความได้เปรียบที่โรงพยาบาลเอกชล ได้เปิดดำเนินการมา 30 กว่าปี จึงมีการพัฒนาเทคโนโลยีทาง

ด้านการแพทย์ และมีแพทย์ผู้เชี่ยวชาญมาออกตรวจรักษา จึงมีคลินิกเฉพาะทางหลายสาขาเกิดขึ้น
ตัวอย่างเช่น

คลินิกทันตกรรม, คลินิกฝังเข็มแพทย์แผนจีน, คลินิกโรคภูมิแพ้, คลินิกไตเทียม, คลินิกจักษุ,
คลินิกเวชศาสตร์ฟื้นฟู, คลินิกเบาหวาน, ศูนย์ตรวจสวนหัวใจและขยายหลอดเลือดหัวใจ,
การผ่าตัดส่งกล้องระบบกระดูกและข้อ, การผ่าตัดส่งกล้องระบบทางเดินอาหาร,
มีบริการรถพยาบาลฉุกเฉินเพื่อ รับ-ส่งผู้ป่วย พร้อมอุปกรณ์กู้ชีพที่ทันสมัย ไว้ให้บริการ

ตลอด 24 ชม.

ด้วยปัญหาเศรษฐกิจที่ชะลอตัวลงมาก จำนวนของผู้ป่วยในก็ลดลงเช่นกัน
แต่ด้วยสาเหตุการเจ็บป่วยที่ไม่สามารถรอได้
และการฟื้นตัวให้เร็วจากการรักษาจึงเป็นสิ่งจำเป็นที่ต้องพบแพทย์โดยเร่งด่วน จึงทำให้เห็นได้ว่า
จำนวนผู้ป่วยนอกได้เพิ่มขึ้นมาทดแทนจำนวนผู้ป่วยในที่ลดลง
ซึ่งสะท้อนให้เห็นถึงการชะลอตัวในทุกองค์ประกอบของการใช้จ่าย แต่การรักษาก็หลีกเลี่ยงไม่ได้
เมื่อมีความสำคัญด้านการรักษาโรงพยาบาลเอกชลก็ยังประสบความสำเร็จในการเป็นที่รู้จักของลูกค้า
โดยจำนวนผู้มาใช้บริการกลุ่มลูกค้าประจำ ยังมาใช้บริการอย่างต่อเนื่อง

3. ปัจจัยความเสี่ยง

ด้านการดำเนินธุรกิจและการแข่งขันในการรักษาพยาบาล

จากสภาวะการชะลอตัวของเศรษฐกิจของสหรัฐอเมริกาและสหภาพยุโรป
ซึ่งเป็นกลุ่มลูกค้าหลักของธุรกิจโรงพยาบาล
ทำให้ไม่สามารถคาดการณ์ได้ว่าการเติบโตในอนาคตของธุรกิจนี้จะเป็นเช่นไร อย่างไรก็ตาม
จากการเตรียมความพร้อมเพื่อรองรับประชาคมเศรษฐกิจอาเซียน (ASEAN Economic
Community: AEC) ที่จะเริ่มขึ้นในปี 2558
พบว่ามีลูกค้าจากกลุ่มประเทศอาเซียนเริ่มหันมาใช้บริการด้าน สุขภาพของประเทศไทยมากขึ้น
ทั้งลูกค้าจากประเทศจีน พม่าและประเทศสมาชิกอื่น ๆ
ในขณะเดียวกันโครงสร้างทางสังคมและเศรษฐกิจของไทยที่เริ่มมีการเปลี่ยนแปลง
ทั้งการขยายตัวของชนชั้นกลางที่เพิ่มมากขึ้น การขยายตัวของชุมชนไปยังหัวเมืองต่าง ๆ
การเปลี่ยนแปลงของโครงสร้างครอบครัว จากครอบครัวใหญ่เป็นครอบครัวเดี่ยวมากขึ้น
รวมทั้งการเติบโตอย่างรวดเร็วของกลุ่มประชากรผู้สูงอายุ
ทำให้เกิดความต้องการในการใช้บริการด้านสุขภาพจากตลาดภายในประเทศเพิ่มมากขึ้นเช่นกัน
เป็นผลให้ประเทศไทยสามารถรอดพ้นจากภาวะวิกฤตเศรษฐกิจได้

ในปัจจุบันนี้ การแข่งขันของธุรกิจโรงพยาบาลค่อนข้างสูง
ทั้งนี้เป็นผลจากการที่ผู้ประกอบการรายใหญ่ ซึ่งเดิมจะมีกลุ่มเป้าหมายหลักคือลูกค้าต่างประเทศ
แต่เนื่องจากวิกฤตเศรษฐกิจในสหรัฐอเมริกาและสหภาพยุโรป
ผู้ประกอบการเหล่านี้ได้เริ่มหันมาให้ความสนใจในกลุ่มลูกค้าชั้นกลางมากขึ้น นอกจากนี้
จากการที่ภาครัฐได้มีการผ่อนปรนการควบคุมการเปิดกิจการของธุรกิจโรงพยาบาลเอกชน
ให้สามารถเปิดให้บริการได้ทุกพื้นที่ ทำให้เกิดสถานพยาบาลเพิ่มขึ้นอย่างรวดเร็ว
เป็นผลให้ปริมาณโรงพยาบาลเอกชนในประเทศไทยมีมากเกินความต้องการของผู้ใช้บริการในประเทศ

แม้ว่าการแข่งขันในอุตสาหกรรมนี้จะสูง แต่การขยายตัวของการให้บริการก็ยังคงมีอยู่อย่างต่อเนื่อง
ธุรกิจโรงพยาบาลนับเป็นธุรกิจที่ยังสามารถทำกำไรได้
อาจเป็นเพราะธุรกิจของโรงพยาบาลเอกชนในประเทศไทยมีหลายระดับและหลายตลาดให้เลือก
และมีโรงพยาบาลเอกชนพียงบางแห่งเท่านั้นที่สามารถให้บริการได้ใกล้เคียงกับโรงเรียนแพทย์
นอกจากนี้ การพัฒนาและปรับปรุงทางการแพทย์ก็ยังคงมีอยู่ อย่างสม่ำเสมอ
ความได้เปรียบทางการแข่งขันของ โรงพยาบาลเอกชล คือ
คุณภาพการให้บริการด้านการรักษาพยาบาลที่ได้รับการรับรองจากสถาบันรับรองคุณภาพสถานพยาบาล
(องค์การมหาชน) อย่างต่อเนื่องตลอดจนการเข้าถึงการรักษาได้ง่ายอสะดวกและราคาที่เหมาะสม

โรงพยาบาลเอกชลได้พัฒนาคุณภาพการให้การรักษาพยาบาลและการให้บริการที่ครอบคลุมการรักษาพยาบาลสำหรับโรคเฉพาะทางและโรคที่ซับซ้อน
โดยในปีนี้ ทางโรงพยาบาลได้มีการเปิดศูนย์ตรวจสวนหัวใจ (Catheterization Laboratory)
และศูนย์รักษาภาวะเส้นโลหิตในสมองอุดตันเฉียบพลัน โดยพัฒนาบริการ Stroke Fast Track
เพิ่มขึ้น
มีการยกระดับการรักษาพยาบาลไปสู่ขั้นตติยภูมิสำหรับโรคที่มีความเสี่ยงและฉุกเฉินที่ต้องได้รับการดูแลรักษาจากแพทย์โดยทันที
โรงพยาบาลเอกชลได้มีการสรรหาบุคลากรทางการแพทย์และลงทุนในอุปกรณ์การแพทย์ที่ทันสมัยอย่างสม่ำเสมอ

โรงพยาบาลเอกชลมีการปรับตัวอย่างต่อเนื่อง
ทั้งการรักษาฐานะทางการเงินให้มั่นคงและการขยายธุรกิจในตลาดที่มีความชัดเจน อย่างไรก็ตาม
ภายหลังการการเปิด AEC อย่างเป็นทางการในปี 2558
คาดว่าจะมีผู้ใช้บริการจากกลุ่มประเทศสมาชิกเหล่านี้เริ่มมาใช้บริการจากสถานพยาบาลในประเทศไทยมากขึ้น
อาจส่งผลให้เกิดปัญหาการขาดแคลนบุคลากรทางการแพทย์ได้ในอนาคต

ด้านการขาดแคลนบุคลากรทางการแพทย์

ปัจจัยที่ส่งผลลบให้แก่ธุรกิจด้านสาธารณสุขหรือสุขภาพ ได้แก่ การขาดแคลนบุคลากรที่มีคุณภาพ
ที่มีความรู้ความเชี่ยวชาญเฉพาะทาง ปัจจัยนี้นับเป็นปัจจัยที่สำคัญที่สุด
กระทรวงสาธารณสุขได้เปิดเผยว่า การขาดแคลนบุคลากรทางการแพทย์
มิใช่จะเกิดขึ้นเฉพาะในระบบแพทย์ฉุกเฉินเท่านั้น แต่ยังรวมถึงในระบบผู้ป่วยทั่วไปด้วย ปัจจัยลบอื่น
ๆ ได้แก่ สถานการณ์ความขัดแย้งทางการเมือง
ซึ่งจะส่งผลให้เกิดการชะลอตัวของธุรกิจส่วนใหญ่ในประเทศ การปรับอัตราค่าจ้างขั้นต่ำ ที่ผ่านมา
แม้ว่าธุรกิจส่วนใหญ่จะสามารถปรับตัวจากอัตราค่าจ้างที่สูงขึ้น
แต่ค่าครองชีพที่สูงขั้นตามมานับเป็นความท้าท้ายอย่างมากสำหรับธุรกิจโรงพยาบาล
แม้ว่าธุรกิจโรงพยาบาลจะมีการเติบโตสูง แต่ต้องอาศัยเวลาเพื่อให้ธุรกิจมีกำไร
การประกอบธุรกิจโรงพยาบาล มีความจำเป็นที่ต้องพึ่งพาบุคลากรที่มีความเชี่ยวชาญพิเศษทั้งแพทย์
พยาบาล รวมทั้ง วิชาชีพสาขาอื่นที่สนับสนุนด้านการรักษา เช่น เจ้าหน้าที่เทคนิคสาขาต่าง ๆ
และเภสัชกร

จากการที่ภาครัฐได้มีนโยบายการประกันสุขภาพ
เพื่อเพิ่มโอกาสให้ประชาชนสามารถได้รับการบริการทางสุขภาพขั้นพื้นฐานมากขึ้น
ประกอบกับการเพิ่มขึ้นของจำนวนและสัดส่วนของผู้สูงอายุ
รวมถึงการขยายตัวของสถานพยาบาลเอกชนทั้งในและนอกเขตปริมณฑล
ล้วนเป็นเหตุให้ความต้องการแพทย์ผู้เชี่ยวชาญเพิ่มมากขึ้น
ทำให้เกิดความไม่สมดุลระหว่างจำนวนผู้ใช้บริการและจำนวนแพทย์เฉพาะทางที่มีอยู่ ในอนาคต
คาดว่าปัญหาการขาดแคลนบุคลากรนี้จะเพิ่มทวีคูณ
นอกจากความจำเป็นที่ต้องเพิ่มจำนวนแพทย์ในบางสาขาแล้ว
ยังอาจมีปัญหาการกระจายแพทย์ไปในพื้นที่ที่เป็นที่ต้องการ
โดยอาจจำเป็นต้องสร้างแรงจูงใจเพื่อให้แพทย์ย้ายไปตามพื้นที่ต่างๆ

โรงพยาลเอกชลได้เตรียมแผนรองรับการขาดแคลนบุคลากร
ด้วยการมุ่งเน้นที่จะรักษาบุคลากรที่มีอยู่ให้อยู่กับองค์กรต่อไป โดยเฉพาะกลุ่มพยาบาล
โดยสร้างบรรยากาศการทำงานที่ทำให้เกิดความภาคภูมิใจในวิชาชีพ เช่น
การให้พยาบาลมีส่วนร่วมในการวิเคราะห์และแก้ไขปัญหาร่วมกับแพทย์
รวมทั้งมีนโยบายสนับสนุนการเติบโตในสายอาชีพ มีการให้ทุนการศึกษาอย่างสม่ำเสมอ
มีการจัดการอบรมอย่างต่อเนื่องทุกปี
ทางโรงพยาบาลได้ศึกษาและวิเคราะห์เกี่ยวกับค่าตอบแทนและผลประโยชน์ที่จะสามารถจูงใจให้บุคลากรตัดสินใจที่จะอยู่กับองค์กรต่อไป
นอกจากนี้ โรงพยาบาลเอกชลยังได้จัดให้พนักงานมีส่วนร่วมในกิจกรรมต่าง ๆ
เพื่อสร้างความสัมพันธ์ที่ดีระหว่างพนักงาน

4. ทรัพย์สินที่ใช้ในการประกอบธุรกิจ

  ---------------------------------- ---------------- --------------------------------- ---------------------- ----------------------------
  รายการ                             มูลค่าตามบัญชีสุทธิ    ลักษณะกรรมสิทธิ์                                             วงเงินของภาระหลักประกันทรัพย์สิน

  ที่ดิน                                40,160,300       ส่วนหนึ่งใช้เป็นหลักประกันเบิกเงินเกินบัญชี                          30 ล้านบาท

  อาคารและส่วนประกอบ                  222,271,520.99                                                            

  ที่ดิน                                48,000,000                                                                300 ล้านบาท

  อาคารและส่วนประกอบ                  300,907,854.60   ใช้เป็นหลักประกันเงินกู้ยืม                                      

  งานระหว่างก่อสร้างและติดตั้ง             889,860                                                                   

  เครื่องมือและอุปกรณ์ทางการแพทย์          103,739,743.30   เป็นของบริษัท                                               -

  อุปกรณ์สำนักงานและเครื่องตกแต่งและติดตั้ง   29,577,227.54    เป็นของบริษัท                                               -

  ยานพาหนะ                           8,705,314.85     เป็นของบริษัท                                               -

  งานระหว่างก่อสร้างและติดตั้ง             711,560          เป็นของบริษัท                                               -

  รวม                                754,963,381.28                                                            
  ---------------------------------- ---------------- --------------------------------- ---------------------- ----------------------------

5. ข้อพิพาททางกฎหมาย

บริษัทฯ ไม่มีข้อพิพาททางกฎหมายที่มีผลกระทบด้านลบต่อสินทรัพย์ของบริษัทฯ ที่มีมูลค่าสูงกว่าร้อยละ
5 ของส่วนของผู้ถือหุ้น ณ วันที่ 31 ธันวาคม 2556

6. ข้อมูลทั่วไปและข้อมูลสำคัญอื่นๆ

ชื่อบริษัท : บริษัท โรงพยาบาลเอกชล จำกัด (มหาชน)

เลขทะเบียนบริษัท : 0107537001064

ประเภทธุรกิจ : โรงพยาบาลเอกชน

ทุนจดทะเบียน : 150 ล้านบาท ทุนจดทะเบียนชำระแล้ว 149,909,264 บาท

จำนวนหุ้นสามัญ : 149,909,264 หุ้น ราคาที่ตราไว้หุ้นละ 1 บาท

ปีที่จดทะเบียนใน

ตลาดหลักทรัพย์แห่ง

ประเทศไทย : 10 มกราคม 2535

รอบปีบัญชี : 1 มกราคม – 31 ธันวาคม

เว็บไซต์ : www.aikchol.com

e-mail address : info@aikchol.com

ติดต่อ : สำนักงานใหญ่ : โรงพยาบาลเอกชล

68/3 หมู่ที่ 2 ถนนพระยาสัจจา ตำบลบ้านสวน อำเภอเมือง

 จังหวัดชลบุรี 20000

โทรศัพท์ 0-3827-3840-7, 0-3893-9999

โทรสาร 0-3827-3848

สาขา : โรงพยาบาลเอกชล 2

  31/2 หมู่ที่ 3 ถนนอ่างศิลา ตำบลเสม็ด อำเภอเมือง

  จังหวัดชลบุรี 20000

โทรศัพท์ 0-3893-9888, โทรสาร 0-3893-9800

แผนกทะเบียนหุ้น : โทรศัพท์ 0-3893-9999 ต่อ 1126, โทรสาร 0-3827-3848

E-mail : ir@aikchol.com, kullanit@aikchol.com

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ถนนรัชดาภิเษก

แขวงคลองเตย เขตคลองเตย กรุงเทพฯ 10110

โทรศัพท์ 0-2229-2888, โทรสาร 0-2359-1259

เว็บไซต์ www.tsd.co.th

ผู้สอบบัญชี : บริษัท สอบบัญชีธรรมนิติ จำกัด

 267/1 ถนนประชาราษฎร์ สาย 1 แขวงบางซื่อ เขตบางซื่อ 

 กรุงเทพฯ 10800,โทรศัพท์ 0-2587-8080,โทรสาร 0-2586-0301 

เว็บไซต์ www.dharmniti.co.th

ที่ปรึกษากฎหมาย : บริษัท ที่ปรึกษากฎหมายสากล จำกัด

อาคาร สาทรซิตี้ ทาวเวอร์ ชั้น 18

  เลขที่ 175 ถนนสาทรใต้ แขวงทุ่งมหาเมฆ เขตสาทร

  กรุงเทพฯ 10120

  โทรศัพท์ 0-2679-6005, 0-2679-6015

โทรสาร 0-2679-6041, 0-2679-6042